עת"מ 61095-06-16 צינצינטוס נ' עיריית נתניה - פסקדין
מיקומך באתר: עמוד ראשי >> חיפוש פסקי-דין >> עת"מ 61095-06-16 צינצינטוס נ' עיריית נתניה
עת"מ 61095-06-16 צינצינטוס נ' עיריית נתניה
61095-06-16
אייל צינצינטוס
לפני בקשה להורות למשיבה, עיריית נתניה (להלן: "העירייה") ליתן טעם מדוע לא תבטל התראה שהוצאה נגד המבקש (מספרה 01035567 מיום 4.5.16) לפינוי גינה שטיפח בשטח ציבורי בנימוק כי הלה "גרם למפגע" ועשה "שימוש בנכס בניגוד למטרה שלשמה נועד". כן מבוקש ליתן צו ביניים לעיכוב ההליכים הנובעים מהוצאת ההתראה, עד להכרעה בעתירה.
המבקש טוען כי ההתראה הוצאה שלא כדין ובהעדר סמכות. לדידו, אין הוא גורם למפגע, הגם שאישר כי טיפח גינה בשטח ציבורי פתוח הסמוך לביתו ועשה כן מהטעמים הבאים:
בחלק מעונות השנה מתפשטת צמחיית פרא בשטח הפתוח הגובל בשטח ביתו (צמוד קרקע) באופן שהצימחייה מסתירה את הנוף הנשקף מביתו.
הצמחיה התפשטה אל תוך ביתו והמבקש נאלץ לגזום את ענפי הפרא 'הפולשים'.
הצמחייה שימשה מעון ובית גידול לקינון מזיקים, חרקים, נחשים ובעלי חיים אחרים אשר אילצו את העותר להיעזר בשירותי לוכד נחשים וגרמו לחששות לעותר ולבני ביתו, שכניו וכלל הציבור.
איכות חיי העותר נפגעה.
צימחיית הפרא הקשתה באורח בלתי סביר ביצוע עבודות תחזוקה שוטפת בשעת הצורך. כך, עובדי תאגיד המים "מי נתניה" אשר הגיעו לבצע עבודות תחזוקה באזור נאלצו להתמודד תחילה עם הצימחייה הפראית באזור בטרם ניתן היה לחפור באדמה על מנת לחשוף את צינור קו המים הקבור שם.